Hannu Lukkarinen on kuvittanut kaikkea lastenkirjoista murhaoikeudenkäynteihin.

”Oikeussaleja ei ole tehty piirtäjiä varten”, Hannu Lukkarinen sanoo. Hän piirsi vuosikymmenet kuvituksia oikeudenkäynneistä Helsingin Sanomille.

”Oikeudessa tilanteet rakennetaan niin, että tunteilla ei ole juuri osuutta, joten draamaa oli niukasti. Usein piti piirtää polvea vasten, kun muuta alustaa ei ollut. Aarnion oikeudenkäynnissä istuin salin takana piippuhyllyllä ja näin hänestä lähinnä päälaen.”